Ismo Lehkonen

Ismo "Ika" Lehkonen (s. 1. helmikuuta 1962 Helsinki) on suomalainen entinen jääkiekkovalmentaja ja entinen jääkiekkoilija, nykyinen lajin asiantuntija.

Lehkonen tunnetaan suorapuheisena ja jääkiekolle omistautuneena valmentajana, jonka antamat lausunnot eivät useinkaan ole miellyttäneet jääkiekon johtoporrasta. Kaudella 2000–2001 hän sai kymmenen ottelun toimitsijakiellon huudettuaan aitiosta "Pesoselle tulee noutaja seuraavassa vaihdossa" ja jatkoi huutelua vielä pelin jälkeenkin.Hs.fi Urheilu   Lokakuussa 2007 Lehkonen sai kahden ottelun toimitsijakiellon arvosteltuaan jälleen kerran tuomarityöskentelyäJatkoaika Ismo Lehkoselle kahden ottelun toimintakielto.. Tammikuussa 2011 hän sai jälleen toimitsijakiellon luonnehdittuaan Mestiksen vastaavia päättäjiä kukkahattutädeiksi.http://www.jatkoaika.fi/mestis.php?sivu=uutiset&id=11902 

Lehkosta pidetään erityisesti nuorten jääkiekkoilijoiden kasvattajana ja kehittäjänä, joka on usein koulinut nuorista lupauksista edustusjoukkueiden runkopelaajia.
Lehkonen Jokeri-pestistään: Takaisin kotiin(viitattu 5.5.2008)  

Lehkonen toimii nykyään V Sportin jääkiekkoasiantuntijana ja on aiemmin toiminut myös asiantuntijana Telian ja C Moren Liiga-lähetyksissä.

Lehkonen toimii myös asiantuntijana Kalju Corner-podcastissa yhdessä poikansa Waltteri Lehkosen kanssa. 

Pelaajana
Ismo Lehkonen oli pelipaikaltaan hyökkääjä. Hän pelasi Suomessa Jokereissa, HPK:ssa, Ahmoissa, Vantaa HT:ssa sekä Englannissa Deaside Dragons-joukkueessa. SM-liigassa Lehkonen pelasi 111 runkosarjaottelua, joissa hän teki tehot 21+13=34 ja otti 80 jäähyminuuttia. Lehkonen pelasi SM-liigan pudotuspeleissä neljä ottelua, joissa hän jäi tehopisteittä. Lisäksi Lehkonen pelasi urallaan viisi poikien maaottelua. Hän voitti pelaajaurallaan yhden SM-hopean.

Valmentajana

SM-liigan joukkueista Lehkonen on toiminut HPK:n kakkosvalmentajana kaudella 1998–1999 sekä päävalmentajana HIFK:ssa vuosina 1999–2001 ja Lukossa kausina 2001–2003. Mestiksessä/divarissa Lehkonen on valmentanut TuTon lisäksi Hermestä kaudella 1997–1998. Lisäksi Lehkonen on valmentanut PaKaa kakkosdivisioonassa vuosina 1990–1992, toiminut TuTon valmennuspäällikkönä sekä A- ja B-nuorten valmentajana vuosina 1992–1994 sekä TPS:n C- ja B-nuorten valmentajana vuosina 1994–1997.

Lehkonen valmensi Mestis-joukkue TuToa vuodesta 2004 kevääseen 2008. Hän solmi keväällä 2007 kahden vuoden jatkosopimuksen, mutta ilmoitti lopettavansa seurassa jo kauden 2007–2008 jälkeen.Iltasanomat 22.12.2007: Lehkonen: Jätän TuTon (viitattu 22.12.2007)

Lehkonen siirtyi kaudeksi 2008–2009 Jokerien valmennustiimiin yhdessä päävalmentaja Glen Hanlonin kanssa. Lehkonen nimitettiin myös Viron jääkiekkomaajoukkueen päävalmentajaksi elokuussa 2009  Helsingin Sanomat 11.08.2009: Ismo Lehkosesta Viron maajoukkuevalmentaja. 2.11.2009  KooKoo ilmoitti tehneensä Lehkosen kanssa sopimuksen ja hän toimii joukkueen päävalmentajana. Lehkosen sopimus KooKoon kanssa kesti vuoteen 2012. 

KooKoon jälkeen Lehkonen toimi kaksi ja puoli kautta TUTO:n Mestis-joukkueen päävalmentajana. Sopimus irtisanottiin yhteisymmärryksessä kesken kauden 2015–2016. Seuraavan kauden Lehkonen toimi TUTO:n juniorivalmennuspäällikkönä ja on sen jälkeen keskittynyt TV-kommentaattorin tehtäviin.

Saavutukset valmentajana
Lehkonen on voittanut valmentajana TuTossa kaksi Mestis-pronssia kausina 2004–2005 sekä 2005–2006. Kaudella 2004–2005 Lehkonen valittiin Mestiksen fair play -valmentajaksiJatkoaika Kiitokset lentelivät Mestis-gaalassa..

Kauden 2007–2008 päätteeksi Lehkonen valmensi TuTon seuran ensimmäiseen Mestis-mestaruuteen. Lehkonen valittiin myös Mestiksen vuoden valmentajaksi.

"Noutaja" ja "Lehkos-lisä"
Lehkonen muistetaan SM-liigavalmentajakausiltaan lentävästä lauseestaan "nyt tuli Pesoselle noutaja, ja lujaa hei, vittu!", jonka hän lausui 30.11.2000 pelatussa ottelussa HIFK–JYP, kun Jussi Pesonen taklasi HIFK:n Martin Štěpánekia päähän. HIFK:n Veli-Pekka Kautonen aloitti tappelun muutamaa minuuttia myöhemmin, ja Lehkonen sai 10 ottelun toimitsijakiellon "käskyttämisestä", vaikka taklauksella ja tappelulla olikin muutama minuutti väliä. Lause on poikinut myös urheiluseuran Itä-Helsingin Noutajat, joka otti nimensä Lehkosen lauseesta.Noutajat Mistä tämä nimi on keksitty? Mitä tarkoitamme Noutajalla vai tarkoitammeko sillä yhtään mitään?.

Lehkosen saama tuomio on heijastunut myös myöhempiin vuosiin. TuTon puolustaja Iiro Junnila sai Jääkiekkoliitolta kolmen ottelun pelikiellon 5.10.2007 nujakoituaan Jukurit-pelissä hyökkääjä Timo Kuuluvaisen kanssaJatkoaika TuTon Junnilalle kolmen ottelun pelikielto.. Tuomio oli erittäin kova verrattuna muihin tappeluista annettuihin rangaistuksiin, ja Lehkonen kritisoikin päätöstä jyrkästi. Lehkonen epäili, että hänen joukkueelleen olisi annettu tuomiossa ns. "Lehkos-lisää". Tuloksena protestoinnista oli 10.10.2007 langetettu kahden ottelun toimitsijakielto sekä seuralle annettu 500 euron sakko.

Mainituista tapauksista huolimatta on huomioitava, että TuTo pelasi Lehkosen aikana erittäin puhtaasti. TuTo otti Mestis-joukkueista vähiten jäähyjä kaudella 2006–2007,Mestis  ja kaudella 2005–2006 joukkueen jäähymäärä oli kolmanneksi pienin.Mestis   Lehkonen on voittanut myös fair play -valmentajapalkinnon 2004–2005.

 Yksityiselämä 
Lehkonen on naimisissa Riitta Lehkosen kanssa ja heillä on viisi lasta.Turun Sanomat"En ole mikään steriili kaveri"  Lapsista Artturi Lehkonen on NHL-tason jääkiekkoilija, Iina Lehkonen SM-tason pesäpalloilija, Iines Lehkonen SM-tason jalkapalloilija, Waltteri Lehkonen sosiaalisen median vaikuttaja ja Ilmari Lehkonen EM-tason e-urheilija NHL-videopelissä.

Lehkonen perheineen asuu Turussa. Lehkosen veli Timo Lehkonen on entinen SM-liigatason maalivahti ja nykyinen jääkiekkovalmentaja.

Lähteet

Aiheesta muualla
 Lehkosen haastattelu 11.5.2004: Ismo Lehkosen sota totaalikiekkoa vastaan
 Lehkosen haastattelu 8.9.2005: Ismo Lehkonen:"Parhaat pojat pelatkoon"
 Lehkosen haastattelu 11.9.2007: TuTo Way
 Lehkosen haastattelu 6.10.2007: Lehkos-lisä? 
 Ylen Elävä arkisto: Valmentajalle rangaistus kaukalotappeluun käskyttämisestä

Luokka:Suomalaiset jääkiekkoilijat
Luokka:Suomalaiset jääkiekkovalmentajat
Luokka:Vuonna 1962 syntyneet
Luokka:Elävät henkilöt